**A LEXUS ÉS A THE WEINSTEIN COMPANY A FELTÖREKVŐ FILMKÉSZÍTŐK ÚJ GENERÁCIÓIT SEGÍTI**

**A világ vezető, leginnovatívabb autógyártójának tartott Toyota prémium márkája, a környezetbarát hibrid modelljeiről, legendás megbízhatóságáról, autóinak a luxus és a kézműves kidolgozás legmagasabb szintjét képviselő kivitelezéséről és az azokban bemutatkozó forradalmi technológiáiról elhíresült Lexus évek óta a kultúra különböző területein is aktív támogató szerepet tölt be. A japán luxusmárka a társadalmi felelősségvállalás jegyében így immáron negyedik éve támogatja a feltörekvő filmkészítők új generációit: míg az új, negyedik évadra mostantól lehet beadni a pályázatokat, a harmadik évad filmjei már elérhetőek az online médiában.**

A Tokiói Rövidfilm Fesztiválon, a [Lexus](http://www.lexus.hu/) és a Weinstein Company bejelentette a díjnyertes Lexus rövidfilmek 4. évadját. A Lexus minden évadban olyan témával áll elő, amely képes arra, hogy megragadja és csodálatos történetek megalkotására inspirálja a filmkészítőket. A mostani évad témája az ÁTALAKULÁS, amely a Lexus márkának abból a meggyőződéséből született, hogy akkor történnek lenyűgöző dolgok, amikor a megszokott dolgokat különlegessé alakítjuk.

A filmkészítők az elbírálandó filmeket a [Withoutabox](https://www.withoutabox.com) segítségével nyújthatják be, amely világszerte crowdsourcing módszerrel terjeszti a pályamunkákat, és lehetőséget nyújt, hogy megfogalmazzák és megvalósítsák céljaikat a filmiparban. A Lexus és a The Weinstein Company közötti partneri kapcsolat valóban nagy támogatást jelent a pályájuk elején lévő filmkészítőknek, akik a legújabb technológiák, illetve az iparág ismert szakembereinek segítségével fedezhetik fel a filmkészítés művészetét. Ez a mentori módszer már ismeretes a Lexus gyárakból is, ahol a legfőbb mester, a Takumi ugyanígy tanítja és inspirálja a következő generációt.

A 4. évad előkészítése során egy ismert filmesekből álló bizottság – melynek az Oscar-jelölt író és színész Taylor Sheridan is tagja, akit olyan alkotásokról ismerhetünk mint a Préri urai, A bérgyilkos, illetve a Kemény motorosok című tévésorozat –, valamint a The Weinstein Company és a Lexus vezetői nézik át a pályázatokat, és választják ki a négy befutót. A The Weinstein Company jóvoltából Joey Horvitz is visszatér a filmek producereként.

*„A Lexus rövidfilm-projekt számunkra az egyik módja annak, hogy támogatás formájában visszaadjunk valamit annak a kreatív társadalomnak, amelyből márkánk folytonosan inspirációt merít. Igen nagy utat tettünk meg az 1. évad óta, és ezt a The Weinstein Company-val való együttműködésnek köszönhetjük, amely ugyanannyira elkötelezett a fiatal, tehetséges filmkészítők és színészek támogatásával kapcsolatban, mint mi.* *Nagyon izgatottak vagyunk az idei témát illetően, hiszen a mi márkánkat is ez viszi mindig előre. A cél, hogy a megszokottat különlegessé változtassuk, csodálatos tapasztalásokhoz vezet.”* – fogalmaz Spiros Fotinos, a Lexus márkamenedzsment és marketing részlegének globális vezetője.

Ezzel egyidőben a Lexus és a The Weinstein Company bemutatja a 3. évad négy díjnyertes filmjét. A játék, a Péntek éjszaka, A Messiás, és az Egy nemzet lélegzetvisszafojtva állt című filmek az online felületen debütálnak. A filmeket a Prime Videon, az Amazon Video Directen keresztül a [www.LexusShortFilms.com](http://www.LexusShortFilms.com) oldalon lehet elérni. A 3. évad filmjeit több mint 65 fesztivál vette fel a programjába, és számos szakmai és közönségdíjat nyertek.

*„Izgatottak vagyunk, hogy ismét a Lexus partnerei lehetünk ezeknek a hihetetlen filmeknek az online megjelenésében, amelyeket most már az egész világ láthat. Ezek a filmkészítők megérdemlik, hogy az alkotásaik globálisan is eljussanak a közönséghez. Alig várjuk, hogy megtudjuk, mit tartogatnak új filmeseink a következő évadra, az Átalakulás témakörében.”* – avat be a The Weinstein Company társelnöke, Harvey Weinstein.

*„Az, hogy a Lexus rövidfilmek 4. évadjának beindítása és a 3. évad négy filmjének régóta várt online bemutatója egy időpontban történik, nem csupán az újdonsült filmkészítőknek adhat új lökést, hanem a Lexus és The Weinstein Company együttműködésének fontosságára is ráirányíthatja a filmes szakma figyelmét.”* – teszi hozzá David Glasser, The Weinstein Company ügyvezető elnöke.

**LEXUS RÖVIDFILMEK**

A Lexus Rövidfilmek sorozat 2013-ban indult útjára azzal a céllal, hogy támogassa és ösztönözze a tehetséges filmkészítők új generációját. E feltörekvő rendezők és forgatókönyvírók számára a Lexus egyedülálló lehetőséget kínál, hiszen együtt dolgozhatnak a híres Weinstein Company filmstúdióval, amely segít alkotásaik elkészítésében és nemzetközi bemutatásában.

**A THE WEINSTEIN COMPANY**

A Weinstein Company (TWC) egy multimédia-gyártó és -forgalmazó vállalat, amelyet 2005 októberében hozott létre Bob és Harvey Weinstein – az a testvérpár, akik 1979-ben a Miramax Films vállalatot alapították. Ugyancsak a TWC-hez kapcsolódik a Dimensions Films is, amely 1993 óta olyan sikeres szériákkal jelentkezett, mint a SIKOLY, a KÉMKÖLYKÖK vagy a HORRORRA AKADVA. A TWC és a Dimension Films közös munkájával számos film született, amelyek nem csupán kasszasikernek számítottak, hanem a szakma is sokra értékelte őket; erről tanúskodik, hogy Harvey és Bob vezetése alatt a Miramax és a TWC eddig 357 Oscar-jelöléssel és 82 Oscar-díjjal büszkélkedhet.2005 óta a TWC és a Dimension Films legsikeresebb filmjei: VICKY CRISTINA BARCELONA; THE READER; BECSTELEN BRIGANTIK; SIKOLY4; KÉMKÖLYKÖK: A KIRÁLY BESZÉDE; UNDEFEATED; A NÉMAFILMES; THE MASTER; SILVER LININGS PLAYBOOKNAPOS OLDAL; DJANGO ELSZABADUL; HORRORRA AKADVA 5; A KOMORNYIK; PHILOMENA – HATÁRTALAN SZERETET; KÓDJÁTSZMA; PADDINGTON; HÖLGY ARANYBAN; MÉLYÜTÉS; CAROL; ALJAS NYOLCAS; SING STREET, HANDS OF STONE, AZ ALAPÍTÓ és az Oscar-díjra jelölt: OROSZLÁN.

A TWC aktív televíziós műsorgyártást is folytat, és 2015-ben tizenkét alkotását jelölték Emmy-díjra. A TWC Television produkciója volt a Project Runway, a Project Runway All Stars, a Hannah Davis szupermodell és Kelley Osbourne divatkritikus részvételével készült Project Runway Jr, valamint a Under The Gunn és a Threads is. John Fusco sorozata, a Netflix részére készített Marco Polo immár a második évadba lép; a Lifetime, az A&E és a HISTORY csatornákon pedig 2016-ban mutatták be a War & Peace című produkciót. A legújabb produkciók közt szerepel a Ten Commandments, a The Hour Of Peril és egy katonai témájú dráma, a Six. A TWC emellett több új projektet is indít 2016-ban különböző csatornákon, amelyek közt az MTV, a Lifetime és az AMC is megtalálható. További információk a Weinstein Company tevékenységéről:

**Harvey Weinstein**

**Társelnök, The Weinstein Company**

Harvey Weinstein a The Weinstein Company (TWC) nevű multimédia céget 2005. október 1-jén hozta létre testvérével, Bobbal. Az alapítás óta a TWC olyan nagysikerű filmeket gyártott, mint A KIRÁLY BESZÉDE; A NÉMAFILMES; NAPOS OLDAL; DJANGO ELSZABADUL és a KÓDJÁTSZMA. TWC egyik vállalata a Dimension Films, amely olyan népszerű franchise-okat dobott piacra, mint a SIKOLY, a KÉMKÖLYKÖK, illetve a HORRORRA AKADVA. A TWC és a Dimension Films rengeteg gazdaságilag és a kritikusok körében egyaránt sikeres zsáner-, közönség-és művészfilmet adott ki. Harvey és Bob igazgatása alatt a Miramax és a TWC 357 Oscar nevezést és 82 Oscar-díjat szerzett. A TWC legutóbbi filmjei között olyan produkciók szerepelnek, mint a CAROL, az ALJAS NYOLCAS, a HANDS OF STONE, AZ ALAPÍTÓ, valamint a legjobb film kategóriában Oscar-díjra jelölt OROSZLÁN. A TWC aktív tévéprodukciós részleget is fenntart, melynek köszönhetően már 12 Emmy jelölést tudhat magáénak. A Weinstein Television nevét olyan reality sikerek fémjelzik, mint a PROJECT RUNWAY, illetve olyan sorozatok mint a HÁBORÚ ÉS BÉKE, melyet az A&E, a Lifetime és a HISTORY mutatott be 2016 januárjában, a BIRMINGHAM BANDÁJA a Netflixen, a JULIAN FELLOWE DOCTOR THORNE-ja az Amazonnal közösen, Stephen King A KÖD-je a Spike TV-n, valamint a HISTORY számára készített katonai dráma, a SIX. A Weinstein Books, amely a TWC és a The Perseus Books Group közös vállalkozása, jelentős és befolyásos szerzők műveit adja ki, többek között olyan New York Times bestsellereket mint Michelle Knight FINDING ME-je vagy and Mika Brzezinski OBSESSED című könyve. 2015-ben Weinstein megalapította a Weinstein Live Entertainmentet, amely független csoportként színdarabok létrehozásában vesz részt mint befektető és producer. Olyan darabok fűződnek a cég nevéhez, mint az ÉN, PÁN PÉTER című Broadway-musical Diane Paulus rendezésében, illetve a NEW YORK SPRING SPECTACULAR a RADIO CITY ROCKETTES-szel, a FUN HOME, AZ ELEFÁNTEMBER, a WOLF HALL és a THE AUDIENCE a Radio City-ben.

Weinstein és testvére 1979-ben alapították a Miramax Films vállalatot, melyet szüleikről, Miriamról és Maxról neveztek el. Vezetésükkel a modern mozi legelismertebb és üzletileg legsikeresebb független filmjeit készítették el, amit a tizenhat év alatt tizenhat „Legjobb film” jelölés is bizonyít. A Miramax-filmek kimagasló színvonala az Oscar-díjért való versengés sikereiben is megmutatkozik.

**Taylor Sheridan**

Az Oscar-jelölt forgatókönyvíró most író-rendezőként mutatkozik be WIND RIVER című filmjével, amely modern határvidék-trilógiájának záró akkordja. A Jeremy Renner és Elizabeth Olsen főszereplésével készült film 2017-ben, a Sundance Film Festivalon debütál, és augusztus 4-én kerül a mozikba a The Weinstein Company jóvoltából. Sheridan legutóbbi forgatókönyve A PRÉRI URAI, amelyet négy Oscar-díjra jelöltek, többek között legjobb film és legjobb eredeti forgatókönyv kategóriában. A nyugat-texasi vidék küzdelmes világában játszódó film egyéb jelöléseket is hozott Taylornak legjobb forgatókönyv kategóriában a Gotham Awardson, a Critics’ Choice Awardson, a Golden Globe-on, a WGA Awardson és az independent Spirit Awardson. Előző munkái között szerepel a 2015-ös A BÉRGYILKOS Denis Villeneuve rendezésében, Benicio Del Toro, Emily Blunt és Josh Brolin főszereplésével; a film jelentős kritikai és üzleti siker volt. Ezt az alkotást is számos díjra jelölték, többek között legjobb mozifilm kategóriában a PGA-n és legjobb eredeti forgatókönyv kategóriában a WGA-n. A Bérgyilkos SOLDADO című folytatásának jelenleg folynak az utómunkái. Sheridan ismét forgatókönyvíróként szerepel a produkcióban, melyet Stefano Sollima rendez, és amelyben újra Del Toro, illetve Brolin játssza a főszerepet. Mindezek mellett Sheridan a DISORDER című, Escape Artists és Sony Pictures film adaptációján dolgozik, melyhez egy francia film szolgál alapul. Sheridan íróként és rendezőként a Kevin Costner főszereplésével készülő, Yellowstone című TWC tévésorozatban is közreműködik. A határvidéken játszódó családi dráma helyszíne az USA legnagyobb, összefüggő birtoka. A sorozatot a Paramount Pictures rendelte. Sheridan Utahban él a családjával.

**A WITHOUTABOX**

**Withoutabox (**[**https://www.withoutabox.com**](https://www.withoutabox.com)**) az első számú pályázatfeltöltő szolgáltatás filmfesztiválok és filmkészítők számára. 2001 óta a Withoutabox közel hárommillió fesztiválpályázat benyújtását tette lehetővé a világ vezető filmfesztiváljaira. Ezek közül több mint 150 alkotást Oscar-díjra jelöltek, és többtucatnyi meg is nyerte a díjat. Amennyiben többet szeretne tudni a Withoutaboxról, vagy szeretne feliratkozni, látogasson el a https://www.withoutabox.com. oldalra. A Withoutabox tulajdonosa és működtetője az IMDb, a világ első számú filmes honlapja.**

**LEXUS RÖVIDFILMEK, A 3. ÉVAD FILMJEI:**

|  |  |
| --- | --- |
| **Cím** | PÉNTEK ÉJSZAKA  |
| **Rendező** | Alexis Michalik |
| Alexis több tévéfilmben és televíziós sorozatban szerepelt már színészként (Petits meurtres en famille; Terre de lumière; Kaboul Kitchen), és számos rendezővel dolgozott együtt (Billy Zane; Diane Kurys; Safy Nebou; Yann Samuel; Fernando Colomo; Danièle Thompson és Alexandre Arcady). Több, sikeres színházi produkcióban is szerepelt már (például a Thomas Le Douarec által színpadra vitt Le Dindon című komédiában, Ibsen-darabokban, vagy éppen Strindberg műve, a Les Fleurs Gelées adaptációjában. Alexis a Los Figaros színházi alkotóközösség alapítója és két rövidfilm, a 2013-as Au Sol és a 2014-es Pim-Poum le petit Panda rendezője, emellett pedig Alexis két színdarabot – az Edmondot, illetve az Intra Murost – is színpadra állított, amelyek Párizsban a mai napig láthatók. Legutóbbi filmje a Péntek éjszaka, amely a Lexus rövidfilmek 3. évadában szerepel. Jelenleg első egész estés játékfilmjén dolgozik, melynek címe Edmond. |
| **Ország** | Franciaország |
| **Szinopszis** | Claire külföldön tanuló lányát látogatja meg, ám egy terrorcselekmény középpontjában találja magát. Nem ismeri a nyelvet, sem a várost, és az éjszaka sötétjében tapogatózva, kétségbeesve keresi a lányát.  |
| **Awards**  | * Best Shorts – Special Mention – Award of Excellence
* Phoenix Film Festival – World Cinema – Legjobb rövidfilm
* Napa Valley Film Festival – közönségdíj
 |
|  |
| **Cím** | A MESSIÁS |
| **Alkotó** | Damian Walshe-Howling |
| Damian Walshe-Howling színész, rendező és író. Nevét színészként A penge éle című tévésorozatban ismerte meg a közönség. Alakításáért legjobb mellékszereplőként, tévéfilm kategóriában, 2008-ban AFI díjat nyert. Szerepelt az Egy hulla, egy falafel és a többiek, a Macbeth, valamint A Wreck A Tangle című filmekben. Főbb színházi szerepei: A View of Concrete, Danny and the Deep Blue Sea, Fool for Love és a Men. Damian bekerült a Lexus rövidfilmek 3. évadjának alkotói közé, ő írta, gyártotta és rendezte az A Messiás című filmet. Jelenleg a Princess Pictures és a Guilty Content nevű gyártó cégeknél dolgozik rendezőként. |
| **Ország** | Ausztrália |
| **Szinopszis** | Egy boldogtalan ír kifinomult párizsi barátnőjével többet kap a sorstól, mint amire számított, amikor az ausztrál pusztaságban összeakad egy sejtelmes idegennel.  |
| **Díjak** | * Australian Cinematography Society – Gold Award
* Best Shorts – Best of Show
 |
|  |
| **Cím** | A JÁTÉK |
| **Alkotó** | Jeannie Donohoe |
| Jeannie, a Los Angelesben alkotó díjnyertes filmkészítő nemrégiben diplomázott kitüntetéssel a Columbia Egyetem filmrendezői szakán. Ezt megelőzően a Dartmouth College hallgatója volt, ahol tanári diplomát szerzett, miközben egy bronxi középiskolában tanított a Teach for America program keretében. Számos rövidfilmet írt és rendezett már, köztük a Lambing Season című alkotást (ami több mint 50 fesztiválon szerepelt, és az Indiewire nemrégiben beválasztotta a “2014-es Év Legjobb Rövidfilmje” díjazottjai közé, jelenleg pedig a PBS Filmkészítő Iskola Rövidfilmjei című műsor adásában szerepel). Másik sikeres filmje a Public (Palm Springs ShortFest, PBS Imagemakers). Jeannie jelenleg első egész estés mozija, a Flock elkészítésén dolgozik. |
| **Ország** | USA |
| **Szinopszis** | Az új fiú a városban jelentkezik a gimi kosárcsapatába, és játéka rögtön feltűnést kelt. De elég-e a tehetség és az elszántság ahhoz, hogy összeálljon a csapat?  |
| **Awards**  | * Best Shorts - Special Mention – Award of Excellence
* Julien Dubuque Film Festival – Legjobb rövidfilm
* LA Indie Film Festival - Közönségdíj
* Napa Valley Film Festival - Közönségdíj
* San Luis Obispo International Film Festival - Special Jury Award – Narrative Short Category
* Tokyo Lift-off Festival – A Best Live Action Narrative győztese - a New York Lift-Off hivatalos jelöltje
 |

|  |  |
| --- | --- |
| **Cím** | EGY NEMZET VISSZAFOJTJA A LÉLEGZETÉT |
| **Alkotó** | Kev Cahill |
| Kev Cahill matematikából és komputertudományból szerzett diplomát a Trinity College Dublinban, majd a Red Bullnál dogozott, árult italokat fesztiválokon, és gyümölcs-nagykereskedése volt. Miután kamionja egy balesetben totálkáros lett, tönkrement a cége. Ez a baleset indította el a filmes pályán. Látványtervező lett. Olyan nagykaliberű produkciókban dolgozott, mint a Trónok harca, a Star Wars: Az utolsó Jedik és a Legendás állatok és megfigyelésük. Emellett videoklipeket rendezett. 2015-ben rendezte első rövidfilmjét, a More than God-ot, amelyet több mint negyven nemzetközi filmfesztiválon mutattak be, és számos díjjal jutalmaztak. Ez is hozzájárult ahhoz, hogy a Lexus beválogatta rendezői közé, és elkészíthette második rövidfilmjét, melynek címe: Egy nemzet lélegzetvisszafojtva áll. Kev mostanában reklámfilmeket rendez. Dolgozott az Oxfammal és a McDonald’s-szal. Jelenleg első egész estés játékfilmjének forgatókönyvén dolgozik. |
| **Ország** | Írország |
| **Synopsis** | Írország történelmének legfontosabb focimeccse idején egy leendő apa döntéshelyzetbe kerül. Kísérje végig felesége szülését, fogja a kezét, és legyen részese a gyermekszületés csodájának, vagy szurkoljon a válogatottnak a világbajnokság negyeddöntőjében? |
| **Awards** | * Best Shorts – Special Mention - Award of Excellence
* Chicago Irish Film Festival – Közönségdíj
* Cine Gael Montreal Irish Film Festival – Közönségdíj
* Dublin International Film Festival – Közönségdíj
* Hollywood Comedy Shorts Festival – Legjobb romantikus vígjáték
* LA Indie Film Festival – Legjobb rendezés
 |